***บากะ*** (馬鹿, ばか เขียนด้วยอักษรฮิรางานะ หรือ バカ เขียนด้วยอักษรคาตากานะ) มีความหมายว่า "คนโง่" หรือ "โง่เขลา" (คำนามคุณศัพท์) และเป็นคำดูถูกที่ใช้บ่อยที่สุดในภาษาญี่ปุ่น คำว่า*บากะ*นี้มีประวัติศาสตร์ยาวนาน มีศัพทมูลวิทยาที่ไม่แน่นอน (อาจมาจากภาษาสันสกฤตหรือภาษาจีนโบราณ) และมีความซับซ้อนทางภาษาศาสตร์

คำ
--

*บากะ* เขียนด้วย คันจิ ว่า 馬鹿
ระบบการเขียนภาษาญี่ปุ่นสมัยใหม่เขียนคำว่า*บากะ*ในฐานะคำดูถูกด้วยอักษรคาตากานะว่า バカ เขียนด้วยอักษรฮิรางานะว่า ばか หรือเขียนด้วยอักษรคันจิเสียงอ่านแบบ*อาเตจิ*ว่า 馬鹿 (แปลตรงตัวว่า "กวางม้า") ก่อนหน้านี้มีการเขียนด้วยอักษรคันจิเสียงอ่านแบบ*อาเตจิเป็น* 莫迦, 母嫁, 馬嫁, หรือ 破家 

### ประวัติศาสตร์

การใช้คำว่า*บากะ*ปรากฏเป็นลายลักษณ์อักษรครั้งแรกในยุคราชสำนักเหนือ-ใต้ (ค.ศ. 1336–1392) เมื่อ "ราชสำนักเหนือและใต้" รบกัน

ในตัวอย่างแรกสุดปรากฏในมหากาพย์ประวัติศาสตร์*ไทเฮกิ* มีการบันทึกคำว่า *บากาโมโนะ* (馬鹿者) ใช้เป็นคำดูถูกในปี ค.ศ. 1342 โทกิ โยริโต (土岐頼遠) แม่ทัพของตระกูลอาชิกางะ (土岐頼遠) ไม่ยอมถวายบังคมต่ออดีตจักรพรรดิโคงง (ครองราชย์ ค.ศ. 1313–1364) "โยริโตซึ่งน่าจะกำลังมึนเมา ถามเสียงดังด้วยความอยากรู้ว่าคนโง่ (*บากาโมโนะ*) เยี่ยงไรที่ถือดีมาสั่งให้ตนลงจากหลังม้า" อ้างถึงข้อเขียนของนักพจนานุกรมชื่อไมเคิล คาร์: "ชินมูระ [อิซูรุ] พบว่าฉบับดั้งเดิม (ศตวรรษที่สิบสี่) ของ*ไทเฮกิ* มีคำว่า *บากะ* ที่เขียนว่า バカ [ในขณะที่]ฉบับพกพาในภายหลัง (ราวปี ค.ศ. 1600) เขียนด้วยอักษรว่า 馬鹿" 

พจนานุกรม*เซ็ตสึโชยู*ฉบับรัชศกบุนเม (ค.ศ. 1469–1487) บันทึกว่า *บากะ* 馬鹿 ซึ่งมีเขียนแบบอื่น ๆ ว่า 母嫁 (แปลว่า "เจ้าสาวแม่"), 馬嫁 (แปลว่า "เจ้าสาวม้า") หรือ 破家 (แปลว่า "ทำลายครอบครัว") มีความหมายว่า *โรเซกิ* 狼藉 "ความผิดปกติ ความสับสน" 

ตำราภาษาญี่ปุ่นโบราณจำนวนมากใช้คำว่า*บากะ* ตัวอย่างเช่น พงศาวดารสงคราม*โคโยกุงกัง* (ราวปี ค.ศ. 1616) เขียนคำว่า *บากะ* เป็น 馬嫁 ใน*โคโชกุ อิจิได โอโตโกะ* (好色好色一代男; "ชีวประวัติของชายเจ้าชู้") ของอิฮาระ ไซกากุ (ค.ศ. 1682) ซึ่งเป็นหนังสือประเภทอูกิโยโซชิ เขียน *บากะ* ด้วยอักษรคันจิสมัยใหม่ว่า 馬鹿

### ศัพทมูลวิทยา

### คำที่เกี่ยวข้อง

 ภาพมูมาชิกะ จาก *เฮียกกิ ยาเงียว เอมากิ* ในปี ค.ศ. 1832
อักษร 馬鹿 "กวางม้า" ตัวเดียวกับที่ใช้กับคำว่า*บากะ* ยังใช้สำหรับชื่อในระบบการตั้งชื่อทางสัตววิทยาจีนและในตำนานญี่ปุ่น

คำภาษาจีน หม่าลู่ (馬鹿 *mǎlù*) หมายถึง กวางแดง (*Cervus elaphus*) ภาษาญี่ปุ่นเรียกว่า อากาชิกะ *(*赤鹿 *akashika)*

*มูมาชิกะ* เป็นคำอ่านภาษาญี่ปุ่นที่หาได้ยากของ 馬鹿 ที่ตั้งเป็นชื่อปีศาจโยไก ที่มีหัวเป็นม้าและตัวเป็นกวาง *เฮียกกิ ยาเกียว เอมากิ* (百鬼夜行絵巻; "Hyakki Yagyō emakimono ") วาดลักษณะของมูมาชิกะว่ามีตาข้างเดียว มีปากและหูเป็นม้า และเขาและกีบเท้าเป็นกวาง

อ้างอิง
-------

1. ↑  "ばか 【馬鹿／莫迦】". *デジタル大辞泉 [Digital Daijisen dictionary]*. Tokyo: Shogakukan. 2001.
2. ↑  "ばか 【馬鹿・莫迦・破家】". *日本国語大辞典 [Shogakukan Unabridged Dictionary of the Japanese Language]*. Tokyo: Shogakukan. 2007.
3. ↑  Varley, Paul (1994). *Warriors of Japan: As Portrayed in the War Tales*. University of Hawaii Press. p. 210. ISBN 978-0-8248-1601-8. สืบค้นเมื่อ 19 April 2013.
4. ↑  Carr, Michael (1982). "Baka and Fool". *The Review of Liberal Arts*. **63**: 1–18.
5. ↑  Shinmura Izuru 新村出 (1971). "馬鹿考 [Baka ko]". *新村出全集 [Shinmura Izuru zenshū]*. Chikuma. pp. 100–104.
6. ↑  Shinmura Izuru 新村出 (1971). "馬鹿考 [Baka ko]". *新村出全集 [Shinmura Izuru zenshū]*. Chikuma. pp. 100–104. p.

แหล่งข้อมูลอิื่น
----------------

* ばか【馬鹿, 莫迦, 破家】, jeKai
* What Does Baka Mean in Japanese – and Why You (Probably) Shouldn’t Use It, Coto Japanese Academy